Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 278/13/8807	Michalovce, 5.8.2013
EEČ : 2-66-243-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Požadovanú výšku škody 300,- € obvinená uhradila poškodenej pred uzatvorením zmieru, čo poškodená potvrdila svojim podpisom pri uzatvorení zmieru dňa 26. 07. 2013 a zároveň poškodená uviedla, že súhlasí s uzatvorením zmieru a vyhlásila, že týmto sú jej nároky v predmetnej trestnej veci uspokojené. 

	 Dňa 26. 07. 2013 zložila na účet Krajskej prokuratúry Košice peňažnú sumu vo výške 150,- €, určenú na všeobecne prospešné účely, z ktorej sumy, aby 50% bolo poukázaných na účet Občianske združenie „Zdravie Zemplína“, číslo účtu 2961817051/0200, vedený vo VÚB a. s. Michalovce.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-274/VK-MI-2013.
dňa 18. 02. 2013 v čase okolo 10.30 h v priestoroch predajne potravín v obci Budince, okres Michalovce, po predchádzajúcej hádke s poškodenou XXXXX, pričom využila nepozornosť poškodenej počas hádky a tejto z pleca strhla kabelku, ktorú poškodená držala rukou, pričom došlo ku roztrhnutiu rúčky kabelky, z kabelky vybrala peňaženku a z tejto vybrala bankovky v hodnote 395,- €, ktoré si ponechala, pričom suma vo výške 74,51 € bol dlh na vykonaný nákup na dlh, a následne kabelku, ako aj peňaženku odhodila na zem, čím pre poškodenú spôsobila škodu vo výške 320,49 €.

Odôvodnenie: 
Uznesením povereného príslušníka PZ, Okresného riaditeľstva PZ Obvodné oddelenie PZ XXXXX, sp. zn. ORP-274/VK-MI-2013 zo dňa 18. 03. 2013 bolo podľa § 199 ods. 1 Tr. poriadku začaté trestné stíhanie vo veci a uznesením rovnakej spisovej značky zo dňa 17. 05. 2013 bolo podľa § 206 ods. 1 Tr. poriadku vznesené obvinenie XXXXX pre prečin krádeže podľa § 212 ods. 2 písm. c) Tr. zákona na tom skutkovom základe tak, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinená a poškodená uzavreli dňa 26. 07. 2013 dohodu o zmieri, v rámci ktorej obvinená svoje konanie oľutovala, vyhlásila, že spáchala skutok, pre ktorý je trestne stíhaná, a to za prítomnosti probačného a mediačného úradníka Okresného súdu Michalovce.

	Obvinená slobodne, vážne, zrozumiteľne a určito vyhlásila, že spáchala skutok, pre ktorý je stíhaná. Škoda  v danom prípade spôsobená poškodenej XXXXX vo výške 300,- Eur bola obvinenou uhradená poškodenej. 

	Dňa 26. 07. 2013 obvinená zložila na účet Krajskej prokuratúry Košice peňažnú sumu na všeobecne prospešné účely vo výške 150,- €, určenú podľa dohody o zmieri s tým, aby 50% z tejto sumy bolo poukázaných na účet Občianske združenie „Zdravie Zemplína“, číslo účtu 2961817051/0200, vedený vo VÚB a. s. Michalovce. Táto suma je primeraná závažnosti spáchaného prečinu.

	Obvinená a poškodená s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 185 ods. 2 Tr. poriadku.)

JUDr. Rudolf Mirdala
prokurátor